**ELŐTERJESZTÉS**

**Körmend Város Önkormányzata Képviselő-testülete 2018. 02.28-i ülésére**

**Tárgy:** Batthyany Örökségközpont Kft-vel kötendő megállapodás megtárgyalása

Tisztelt Képviselő-testület!

A Batthyany Örökségközpont Kft. –t tavaly hozta létre az Önkormányzat. A cég 100%-ban önkormányzati tulajdonban áll, és feladata az, hogy a GINOP kastélyfejlesztés kapcsán lebonyolítsa a kastély főépületét érintően az építési beruházást, majd a kastély főépületében így kialakított új kiállítóteret fenntartsa és működtesse.

A kastély főépületének az Önkormányzat a vagyonkezelője. A vagyonkezelőnek használati jogot kell adnia a Batthyany Örökségközpont Nonprofit Kft-nek ahhoz, hogy a Kft. az alapító okirat szerinti céljait megvalósíthassa.

A csatolt megállapodás-tervezetet tárjuk a Testület elé elfogadásra. A megállapodást az MNV Zrt. –nek is jóvá kell hagynia, ezért azt kérjük, hogy adjon lehetőséget a Testület a megállapodás módosítására, ha az MNV Zrt. esetlegesen ilyen irányú észrevételt tesz.

Kérjük a Testületet, hogy a megállapodásról –annak átolvasása után – dönteni szíveskedjék.

Körmend, 2018. 02. 23.

**Bebes István**

**polgármester**